
(Návrh)
UZNESENIE VLÁDY SLOVENSKEJ REPUBLIKY
č. ...
z ... 

k Alert systému pre prijímanie protiepidemickým opatrení na vnútorných a vonkajších hraniciach Slovenskej republiky
Číslo materiálu:
Predkladateľ:	minister vnútra

Vláda
1. schvaľuje
A.1.	Alert systém pre prijímanie protiepidemických opatrení na vnútorných a vonkajších hraniciach Slovenskej republiky a s účinnosťou od 5. júla 2021 určuje II. stupeň Alert systému pre prijímanie protiepidemiologických opatrení na vnútorných a vonkajších hraniciach Slovenskej republiky; 

1. ukladá 

ministrovi vnútra
B.1.	zabezpečiť výkon kontrol týkajúci sa karanténnych povinností osôb po vstupe na územie Slovenskej republiky na vnútorných hraniciach Slovenskej republiky podľa schváleného Alert systému pre prijímanie protiepidemických opatrení na vnútorných  a vonkajších hraniciach Slovenskej republiky a vykonávať kontrolu karanténnych povinností osôb po vstupe na vonkajších hraniciach Slovenskej republiky,

bezodkladne
B.2.	spolupracovať s hlavným hygienikom Slovenskej republiky pri príprave vyhlášky Úradu verejného zdravotníctva Slovenskej republiky upravujúcej karanténne povinnosti osôb po vstupe na územie Slovenskej republiky,

priebežne
B.3.  	uplatňovať na vonkajších hraniciach odporúčanie Rady (EÚ) 2020/912 
z 30. júna 2020 o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia v platnom znení,

bezodkladne
ministrovi zdravotníctva
B.4.	predkladať každý týždeň vláde Slovenskej republiky návrh na určenie príslušného 
stupňa Alert systému pre prijímanie protiepidemických opatrení na vnútorných hraniciach Slovenskej republiky,

od 5. júla 2021
B.5.	vybudovať alebo prenajať krízové kontaktné centrum zamerané na dohľadávanie osôb priameho kontaktu a ostatných aktivít s pandémiou,
bezodkladne
B.6.	zabezpečiť vytvorenie národnej informačnej kampane o povinnosti osôb prichádzajúcich na územie Slovenskej republiky registrovať sa do  systému ehranice,

bezodkladne
ministrovi dopravy a výstavby
B.7.	nariadiť prevádzkovateľom letísk vytvorenie podmienok na registráciu osôb prichádzajúcich na územie SR do systému ehranica,

bezodkladne
podpredsedovi vlády a ministrovi financií
B.8.	na základe požiadaviek ministerstiev vyčleniť finančné zdroje na zabezpečenie opatrení vyplývajúcich z tohto uznesenia,

bezodkladne
podpredsedníčke vlády a ministerke investícií, regionálneho rozvoja a informatizácie 
B.9.	na základe požiadaviek ministerstiev v spolupráci s Ministerstvom vnútra Slovenskej republiky, Národného centra zdravotníckych informácií a Úradu verejného zdravotníctva Slovenskej republiky zabezpečiť technologickú podporu opatrení  podľa tohto uznesenia

bezodkladne

ministrovi zdravotníctva
ministerke spravodlivosti
hlavnému hygienikovi Slovenskej republiky 
B.10.	predložiť na rokovanie vlády právnu úpravu zákonného splnomocnenia pre Úrad verejného zdravotníctva Slovenskej republiky na vydanie vyhlášky ku greenpassom za účelom ich využitia na národnej úrovni

bezodkladne

1. odporúča

hlavnému hygienikovi Slovenskej republiky
C.1.	posúdiť potrebu a požiadavky na integráciu systému ehranica a aplikácie overpass v spolupráci s Ministerstvom investícií, regionálneho rozvoja a informatizácie, Národným centrom zdravotníckych informácií, Ministerstvom vnútra Slovenskej republiky a Ministerstvom spravodlivosti Slovenskej republiky,
C.2.	navrhnúť koncept izolácie, posúdiť potrebu a požiadavky na systém ehranica a ekaranténa v spolupráci s Ministerstvom investícií, regionálneho rozvoja a informatizácie, Národným centrom zdravotníckych informácií, Ministerstvom vnútra Slovenskej republiky a Ministerstvom spravodlivosti Slovenskej republiky,
C.3. 	zapracovať do vyhlášky Úradu verejného zdravotníctva Slovenskej republiky upravujúcej karanténne povinnosti osôb po vstupe na územie Slovenskej republiky mapu tranzitných koridorov pre osoby tranzitujúce cez územie Slovenskej republiky,
C.4.	poslať v mene Úradu verejného zdravotníctva Slovenskej republiky žiadosť na slovenských mobilných operátorov, aby v súlade s § 42 ods. 5 zákona č. 351/2011 Z. z o elektronických komunikáciách v znení neskorších predpisov posielali informačné textové správy prostredníctvom mobilného telefónu svojim účastníkom, ktorí sa prihlásili do elektronickej komunikačnej siete kdekoľvek v zahraničí a tiež účastníkom, ktorí sa prvýkrát prihlásili do domácej elektronickej komunikačnej siete po príchode z akejkoľvek zahraničnej krajiny; obsahom textovej správy odosielanej prostredníctvom mobilného telefónu bude pripomenutie povinnosti každej osoby registrovať na https://korona.gov.sk/ehranica/,

ministrovi dopravy a výstavby
podpredsedníčke vlády a ministerke investícií, regionálneho rozvoja a informatizácie
ministerke spravodlivosti
C.5.	preveriť možnosť zmeny § 63, ods. 21 zákona č. 351/2011 Z. z. o elektronických komunikáciách v znení neskorších predpisov tak, aby bolo možné od mobilných operátorov získavať väčší rozsah údajov ako len telefónne číslo,

Vykonajú: 	podpredsedníčka vlády a ministerke investícií, regionálneho rozvoja a informatizácie 
		podpredseda vlády a minister financií 
ministerka spravodlivosti
minister vnútra
		minister dopravy a výstavby 
		minister zdravotníctva

